CELEX: 32013R1325
Language: lt
Date: 2013-12-09 00:00:00
Title: 2013 m. gruodžio 9 d. Tarybos reglamentas (ES) Nr. 1325/2013, kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

13.12.2013   
            
            
               LT
            
            
               Europos Sąjungos oficialusis leidinys
            
            
               L 334/2
            
         TARYBOS REGLAMENTAS (ES) Nr. 1325/2013
   2013 m. gruodžio 9 d.
   kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 31 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sąjungos reaktyvinių degalų rinka labai priklauso nuo reaktyvinių degalų importo iš trečiųjų šalių;
            
         
               (2)
            
            
               nors į valstybių narių ir trečiųjų šalių sudaromus dvišalius aviacijos susitarimus paprastai įtraukiamos nuostatos, kuriomis leidžiama netaikyti muitų reaktyviniams degalams, reikia nustatyti bendras muitų netaikymo reaktyviniams degalams taisykles, šioje srityje siekiant aiškumo ir vienodumo, kad būtų užtikrintas teisinis veiklos vykdytojų tikrumas ir išvengta dėl skirtingų metodų ir taisyklių iškreipiamos konkurencijos;
            
         
               (3)
            
            
               didelė dalis į Sąjungą importuojamų reaktyvinių degalų yra bendrųjų muitų tarifų lengvatų sistema ar lengvatinėmis patekimo į ES rinką sąlygomis besinaudojančių šalių kilmės, todėl importuojami be muitų;
            
         
               (4)
            
            
               nuo 2014 m. sausio 1 d. taikant muitų tarifų lengvatas pagal Europos Parlamento ir Tarybos reglamentą (ES) Nr. 978/2012 (1) daug šalių, kurios yra svarbios reaktyvinių degalų eksportuotojos, tomis lengvatinėmis patekimo į Sąjungos rinką sąlygomis naudotis nebegalės, o tam tikros kitos eksportuojančios šalys, remiantis Komisijos įgyvendinimo reglamentu (ES) Nr. 1213/2012 (2), negalės naudotis tomis tam tikrų kategorijų produktams, įskaitant degalus, taikomomis lengvatomis;
            
         
               (5)
            
            
               dėl muito mokesčių taikymo šių tiekėjų reaktyviniams degalams greičiausiai padidėtų reaktyvinių degalų kaina Sąjungos rinkoje, nes Sąjungos naftos perdirbimo gamykloms ekonomiškai nenaudinga padidinti aviacinių degalų gamybos apimtį;
            
         
               (6)
            
            
               todėl tikslinga sustabdyti autonominės muito normos taikymą reaktyviniams degalams. Sustabdymas turėtų būti taikomas visiems produktams, kurių KN kodas yra 2710 19 21. Atsižvelgiant į tai, kad ateityje reaktyvinių degalų rinkos padėtis gali keistis, sustabdymas per penkerius metus turėtų būti peržiūrėtas remiantis vertinimu;
            
         
               (7)
            
            
               todėl Tarybos reglamento (EEB) Nr. 2658/87 (3) I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedo antros dalies V skirsnio 27 skyriaus lentelės 3 skiltyje KN kodui 2710 19 21 skirtas tekstas pakeičiamas taip:
   
      „4,7 (4)
      
   
   2 straipsnis
   Šis reglamentas įsigalioja 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 9 d.
      
         
            Tarybos vardu
         
         
            Pirmininkė
         
         A. PABEDINSKIENĖ
      
   
   
      (1)  2012 m. spalio 25 d. Europos Parlamento ir Tarybos reglamentas (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (OL L 303, 2012 10 31, p. 1).
   
      (2)  2012 m. gruodžio 17 d. Komisijos įgyvendinimo reglamentas (ES) Nr. 1213/2012, kuriuo pagal Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, suspenduojamas muitų tarifų lengvatų taikymas tam tikrų BLS skyrių atžvilgiu tam tikroms BLS lengvatomis besinaudojančioms šalims (OL L 348, 2012 12 18, p. 11).
   
      (3)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      (4)  Autonominė muito norma: neapmuitinama.“